Thomas Tuchel a aruncat prosopul: "Lupta la titlu s-a terminat. Felicitări lui Leverkusen"
Meciul dintre Bayern Munchen și Borussia Dortmund s-a încheiat cu scorul de 0-2, în etapa cu numărul 27 din Bundesliga.
Înfrângerea semnată de elevii lui Thomas Tuchel o aduc pe Bayer Leverkusen și mai aproape de primul titlu din istoria clubului. Diferența dintre locul doi și echipa lui Xabi Alonso este acum de 13 puncte, cu șapte etape înainte de finalul campionatului.
După meci, Thomas Tuchel a primit o întrebare directă cu privire la lupta la titlu și a lăsat de înțeles că echipa sa nu mai are șanse să revină miraculos pe final de sezon.
Thomas Tuchel: "Felicitări lui Leverkusen"
Antrenorul lui Bayern Munchen le-a transmis felicitări celor de la Leverkusen, chiar dacă formația pregătită de Xabi Alonso nu este matematic campioană în Bundesliga.
"Dacă lupta la titlu din Bundesliga s-a terminat? Da. Felicitări lui Leverkusen", a spus Thomas Tuchel.
Thomas Tuchel ???? : « Est-ce que la Bundesliga est terminée ? Oui. Bravo à Leverkusen. »
Le Bayern compte 13 points de retard à 7 journées de la fin… ????
March 30, 2024
După 27 de etape, Borussia Dortmund se află pe locul patru cu 53 de puncte. 15 victorii, opt rezultate de egalitate și patru înfrângeri a consemnat trupa lui "Signal Iduna Park" până acum.
De cealaltă parte, Bayern ocupă locul doi cu 60 de puncte. Formația dirijată de Thomas Tuchel a înregistrat până în clipa de față 19 victorii, trei remize și cinci eșecuri.
Urmăriți SPORT.RO și pe Google News